VIIENDA KOOSSEISU

OTSUS

Haapsalu,								29. veebruar 2008 nr 
									Eelnõu

Maa munitsipaalomandisse taotlemine

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Maad on linna üldplaneeringus ette nähtud avalikuks kasutuseks parkide, looduslike haljasalade ning spordi- ja puhkerajatuste maaks. Maad on vajalikud kohalikule omavalitsusele seatud ülesannete täitmiseks.
Juhindudes maareformi seaduse § 25, § 28 lg 1 p 4, Vabariigi Valitsuse 02.06.2006 määrusega nr 133 kinnitatud “Maa munitsipaalomandisse andmise korra” § 6, kohaliku omavalitsuse korralduse seaduse, § 6 lg 1, § 22 lg 1 p 37 Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Lääne maavanemalt Haapsalu linna munitsipaalomandisse vastavalt korralduse lisaks olevatele asendiplaanidele Haapsalu linnas järgmised maaüksused:
•	Kastani tn 10, Haapsalu, Lääne maakond, nimetus Kastani park – pindala 99 117 m2, üldmaa (0051, Üm);
•	Sambla tn 1, Haapsalu, Lääne maakond, nimetus Lepa park – pindala 57 096 m2, üldmaa (0051, Üm);
•	Vaba tn 9, Haapsalu, Lääne maakond, Koplipealse haljasala – pindala 429 256 m2, üldmaa (0051, Üm)
•	Lihula mnt 29a, Haapsalu, Lääne maakond, nimetus Valgevälja mets– pindala 2 596 441 m2, üldmaa (0051, Üm);
•	Aida tn 1, Haapsalu, Lääne maakond, nimetus Harmooniumi mets– pindala 32 726 m2, üldmaa (0051, Üm);
•	Lao tn 5, Haapsalu, Lääne maakond , nimetus Ojataguse haljasala – pindala 2 896 m2, üldmaa (0051, Üm);
•	Kiltsi tee 14b, Haapsalu, Läänemaa, nimetus Kiltsi mets – pindala 10 509 m2, üldmaa (0051, Üm);
•	Paralepa tee 1, Haapsalu, Läänemaa – sihtotstarve ühiskondlike hoonete maa, pindala 8 926 m2.

2.	Otsus jõustub avalikustamisega.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Maa munitsipaalomandisse taotlemine“

Käesoleva eelnõuga volikogule esitatavad maad on linna üldplaneeringus ette nähtud avalikuks kasutuseks parkide, looduslike haljasalade ning spordi- ja puhkerajatuste maad. Maad on vajalikud kohalikule omavalitsusele seatud ülesannete täitmiseks.
Pindalaliselt enamus nendest maadest on vesised pillirooga kaetud (Koplipealse, Ojataguse) ja võsastunud liigniisked metsaalad (lepavõsa – Valgevälja mets, Lepa park). Mõned väiksemad maaüksused (Kiltsi mets, Harmooniumi mets, Kastani mets) on ka väärtuslikuma männimetsaga kaetud ja linna üldplaneeringus on jätkuvalt reserveeritud säilitada senisel kujul.

Kuigi praegu need maad kuuluvad jätkuvalt riigi omandisse, tegeleb nende alade hooldamisega linn. Linnavalitsus on igaaastaselt korraldanud pilliroo niitmist ja metsa-alade koristamist. Kõike seda on kohustatud tegema maaomanik. Kuid riigil puuduvad vahendeid nende alade hoolduseks ja korrashoiuks ning puhkerajatiste rajamiseks.
Nende maaüksuste munitsipaalomandisse taotlemine täidaks ka omavalitsusele seatud ülesannet linna elanikkonna tervise edendamisel. Tervise edendamine on tervistsoodustava elukeskkonna kujundamine. Terviseradade rajamiseks on oma asukoha poolest väga sobilik Valgevälja mets. See asub linna kortermajade (magala) vahetus-läheduses.
Et täita neid ülesandeid ja kasutamine vastavalt kehtivale linna üldplaneeringule ongi vajalik taotleda käesoleva eelnõuga esitatud maaüksused munitsipaalomandisse.

Paralepa tee 1 on krunt planeeritud sihtotstarbega ühiskondlike hoonete maa, mida on linnal vaja Ungru tee elamukvartalisse lasteaia rajamiseks. Elamukvartalisse on planeeritud 51 krunti pere- ja paariselamutele ja 3 krunti ridaelamutele (25 boksi) ning 2 kortermaja krunti (60 korterit). Elamiskoht max 135 perele. Oluline on, et vahetus-läheduses paikneks lasteaed. Selleks, et linn saaks ehitada lasteaeda, on vaja eelnevalt omandada maa.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea